laion/Wikipedia-Exotic huggingface dataset:
אלה (נשק)

אלה או נַבּוּט היא כלי נשק המורכב ממקל קצר אך עבה שמשמש לחבטה. האלה משמשת לגרימת הלם ושבירת עצמות. האלה היא מכלי הנשק העתיקים ביותר הודות לקלות ייצורה - מספיק לכרות ענף כבד של עץ בשביל לקבל אלה סבירה (אלה פשוטה כזאת מכונה בסלנג "נָבּוּט"). הנזק שגורמת האלה מבוסס על משקלה ועובדת היותה עשויה מחומר שהוא לרוב קשיח יותר מעצמות גוף האדם. ראשי אלה ידועים החל מהתקופה הנאוליתית הקדם קרמית, בעיקר באזור דרום מזרח טורקיה. באזור ארץ ישראל התגלו ראשי אלות עשויים אבן המתוארכים החל מהתקופה הנאוליתית. אחד הממצאים המפורסמים הם ראשי אלות במטמון נחל משמר המשויכים לתקופה הכלקוליתית. בשנת 2010 נמצא ראש אלה בחפירות בבקעת פצאל באתר כלקוליתי בשם פצאל 7 ליד היישוב פצאל בבקעת הירדן. בתקופות מאוחרות יותר, נוספו לאלות ראשים כבדים יותר העשויים מאבן, עץ או מתכת שנועדו להגביר את עוצמת המכה. בימי הביניים נוצרו שני שכלולים של האלה, שניהם נקראים כוכב השחר: הראשון הוא אלה שצוידה בראש כדורי ממתכת המלא בחודים קצרים, דבר שייצר לו מראה דמוי כוכב או קיפוד; השני הוא אלה בה הראש הקרבי היה מחובר לידית באמצעות שרשראות ברזל, דבר שאפשר להוסיף תנופה לראש ובכך להגדיל את עוצמת המכה. אלות היו בשימוש רב על ידי פרשים, מאחר שאלה יכלו בקלות לחבוט איתן על ראשיהם של החיילים הרגליים. אלה בצורת מקל עגול ועבה המשמש את כוחות הביטחון, (המשטרה, הצבא וסוהרים) כנשק אל הרג, בפיזור הפגנות ובטיפול בעבריינים אלימים בכוח על ידי הכאת המפגינים או המתפרעים. אלות משמשת גם עברייני רחוב בביצוע פשעים אלימים כגון תקיפה והשחתת רכוש. שימוש נוסף של האלה הוא כמחבט במשחק הבייסבול - בעזרת האלה חובטים בכדור. אלה משטרתית ישנם שני סוגים של אלות משטרתיות: אלה אישית: אלה שנושא איתו שוטר רחוב. ממדיה קטנים יחסית, כדי לא להפריע לו בתפקודיו האחרים. במדי משטרת ישראל היה במכנסי השוטרים כיס מיוחד לאלה האישית. אלה לפיזור הפגנות: אלה המשמשת את כוחות הביטחון ועשויה חומרים קשים כדי להכאיב למתפרעים ולרסן אותם, לעיתים קיימת באלה מסוג זה ידית שניצבת לאלה ומקלה על אחיזת האלה. אלת עץ דקה: זוהי אלה המשמשת את כוחות הביטחון במדינות מתפתחות ובמדינות עניות כיוון שאלה זאת זולה מאשר אלה מסוג אחר. אלת עץ עבה: זוהי אלה עשויה עץ מתרחבת מלמטה, (המקום בו אוחזים את האלה) כלפי מעלה. אלה זוהי משמשת בעיקר את עבריניי הרחוב. נקראת גם בשם העממי "נבוט". אלת בייסבול: אלה זאת נראית כמו אלת העץ העבה ומשתמש בה החובט במשחק הבייסבול כדי לחבוט בכדור שהשחקן השני זורק לכיוון החובט. לאלות אלה גימור מיוחד. מדיה וקבצים בנושא אלה בוויקישיתוף סבן מ., האלה בארץ ישראל ובמזרח הקדמון מן האלף התשיעי עד הראשון: טיפולוגיה וכרונולוגיה,טכנולוגיה, שימוש קרבי וטיקסי, קשרים בין-אזוריים, אוניברסיטת תל אביב, 2009.
אלופי הטאי צ'י

אלופי הטאי צ'י (באנגלית: Tai Chi Chasers, רודפי הטאי צ'י; בקוריאנית: 태극천자문, אלף תווי הטאי צ'י) היא סדרת הנפשה קוריאנית לילדים ששודרה במקור בערוץ KBS הקוריאני ובTheCW4Kids Toonzai בעיבוד האמריקאי שלו. בישראל הסדרה שודרה בשנת 2012 בערוץ הילדים, בדיבוב לעברית, שני פרקים ברצף כל יום שבת. לאתר מתקפה אכזרית על ביתו, ילד צעיר בשם ראי מופתע לגלות כי הוא צאצא סודי של הטַייגֵרוֹאִידִים- גזע עתיק של יצורים שלוים אשר נמצאים במאבק מתמשך עם הדְרַגוֹנוֹאִידִים הערמומיים וחסרי הרחמים. בעולם מקביל ששמו סון, הטַייגֵרוֹאִידִים והדְרַגוֹנוֹאִידִים נאבקים במרץ להחזיר 1000 תווי טאי צ'י אבודים. מי שיחזיק באותם תווים יקרים וחזקים יחזיק בכוח האולטימטיבי להיות השליט ולהשמיד את אויביו. בו בזמן בו ראי מתחזק על מנת להילחם בדְרַגוֹנוֹאִידִים, הוא צריך למצוא את תווי הטאי צ'י האבודים כדי להפוך לאלוף הטאי צ'י! 3 עונות באורך של 13 פרקים לאחת הופקו על ידי ערוץ KBS הקוריאני יחד עם חברת Toei היפנית. זיכיון הסדרה בארצות הברית נרכש על ידי 4Kids Entertainment אשר הפיקה דיבוב אנגלי לשתי העונות הראשונות שלה ששודרו בין ה-17 בספטמבר 2011 ל-2 ביוני 2012. הפקת דיבוב העונה השלישית בוטל לקראת סוף שידור העונה השנייה עקב סיבות לא ברורות, זאת לסירוגין פשיטת רגל החברה כמה חודשים לאחר מכן. בישראל נרכשו 2 העונות בעיבוד האמריקאי של 4Kids. ישראל היא המדינה היחידה שרכשה את העיבוד של 4Kids לסדרה ובעקבות זאת גם בישראל לא שודרה העונה השלישית והעלילה פסקה באמצע. רַאי (איטן גרינברג) סֵנָה (שירה נאור) פִין (יהונתן מגון) דוֹנְהָא (דור סרוגו) טוֹרִי (איתי לוי) הַאק (עמי מנדלמן) קוֹמוֹרְקָה (אורלי קטן) הטַייגֵרוֹאִידִית במסכה/אמא של רַאי (נורית בנאי קורן) הַאנָה (עדן גמליאל/עינת אזולאי) גנרל אֵיידֵן (אלדד פריבס) אֵסְטִי (מיכל רשף) קְלוֹדָה (נעה קשפיצקי) סְטְרַה (ספיר דרמון) גנרל זוּשֵן (לירון לב) החכם סִיד (אלדד פריבס) החכם פַּיירוֹן (יובל סגל) לוּקַה (יובל סגל) גַ'הָרַה (טליה ברקאי) גַרְנִיה (שמחה ברבירו) אֵב (דור צויגנבום) גנרל רשע (וִישֵס) (גיא רושיניאק) דוּרַאן (צביקה שוורצברג) גנרל מִישְקָה (דניאל מגון) גַ'קָטַה (לירון לב) לִיטָה (מאי יעקובסון) יַנִימָה (מיכאל עינב) טַרָה (נעה קשפיצקי) דַאג (יהונתן מגון) לוֹרְד גֵרְבָּה/קִירְבָה (צביקה שוורצברג) הקיסר דִיגָה (אלי לולאי) אלופי הטאי צ'י, סרטונים בערוץ היוטיוב "אלופי הטאי צ'י", סרטונים בערוץ היוטיוב
איב בלפור

אבלין ברברה בלפור (אנגלית: Evelyn Barbara Balfour; ‏1899–1990) הייתה חקלאית, מחנכת ומחלוצות תנועת החקלאות האורגנית בבריטניה. בלפור הייתה בין הנשים הראשונות שלמדו חקלאות באוניברסיטה בבריטניה, דבר שהיה עד אז נחלתם של גברים בלבד. בלפור הייתה בתו של ג'רלד בלפור ואחייניתו של ראש ממשלת בריטניה ארתור ג'יימס בלפור. בשנת 1939, בהשפעת סר אלברט הווארד, ערכה בלפור ניסוי, שהיה הניסוי ההשוואתי הראשון, שהשווה בין חקלאות קונבנציונלית לבין חקלאות אורגנית. ממצאי הניסוי פורסמו בספרה "The Living Soil" בשנת 1943. ספר זה היווה בסיס לארגונים רבים שתמכו בשיטות הגידול האורגניות. ב-1946 הייתה שותפה בייסוד הסוייל אסוסיאיישן - תנועה בריטית הפועלת למען קידום החקלאות האורגנית ותוצרתה. Lady Eve Balfour Lady Eve Balfour, באתר BBC ערך זה הוא קצרמר בנושא בריטים. אתם מוזמנים לתרום לוויקיפדיה ולהרחיב אותו.
בנק סין לבניין

שגיאות פרמטריות בתבנית:חברה מסחרית שימוש בפרמטרים מיושנים [ אנשי מפתח ] בנק סין לבניין (באנגלית: China Construction Bank Corporation או CCB, בסינית מסורתית: 中國建設銀行, בסינית מפושטת: 中国建设银行, פִּין-יִין: Zhōngguó Jiànshè Yínháng או בקיצור: 建行) הוא אחד מארבעת הבנקים הגדולים (Big Four) של סין. בשנת 2011 היה CCB הבנק השני בעולם בשווי שוק (נכון למרץ 2014 שווי החברה הוא 1.27 טריליון דולר), והחברה ה-13 בגודלה בעולם. לבנק 13,629 סניפים בסין ובנוסף סניפים בפרנקפורט, הונג קונג, יוהנסבורג, ניו יורק, סיאול, סינגפור, טוקיו, מלבורן, סידני וכן חברת בת בבעלות מלאה בלונדון. מטה הבנק נמצא במחוז שיצ'נג בבייג'ינג. ב-2006 רכש CCB את "Bank of America Asia", שהתחיל ב-1912 בהונג קונג כ-"Bank of Canton". ב-2008 הבנק הגיש למחלקת הבנקאות של ניו יורק ולפדרל ריזרב בקשה לפתוח סניף בניו יורק; הסניף נפתח רשמית ביוני 2009; באותה שנה פתח CCB סניף גם בלונדון. CCB הוא חבר פעיל בGlobal ATM Alliance, קבוצת בנקים מובילים בעולם, אשר מאפשרים ללקוחותיהם להשתמש בסניפי בנקטים של בנקים אחרים בקבוצה ללא עמלות ברחבי העולם; בנקים אחרים השותפים בקבוצה הם: ברקליס (אנגליה), בנק אוף אמריקה, BNP פריבה (צרפת), ויטשה בנק (גרמניה), סנטנדר סרפין (ספרד ומקסיקו), סקוטיה בנק (קנדה), ווסק-פק (אוסטרליה). פרק זה לוקה בחסר. אנא תרמו לוויקיפדיה והשלימו אותו. בשנת 2005 בנק אמריקה (BAC) רכש 9% ממניות ה-CBB תמורת כ-3 מיליארד דולר; השקעה זו היא הגדולה ביותר של בנק אמריקאי זה בכלכלה הסינית. באוגוסט 2011 הצהיר BAC על כוונתו למכור חצי מהמניות שלו ב-CBB תמורת 8.3 מיליארד דולר לקבוצת משקיעים אנונימית. ברבעון הראשון של 2011 שווי השוק של CCB עמד על 232.6 מיליארד דולר. מגדל הבנק של סין מדיה וקבצים בנושא בנק סין לבניין בוויקישיתוף אתר האינטרנט הרשמי של בנק סין לבניין (בסינית) אתר האינטרנט הרשמי של בנק סין לבניין (באנגלית) בנק סין לבניין, ברשת החברתית פייסבוק שלשת האחרים הם: בנק סין לתעשייה ומסחר, בנק סין לחקלאות ובנק סין ערך זה הוא קצרמר בנושא בנקים ובנושא סין. אתם מוזמנים לתרום לוויקיפדיה ולהרחיב אותו.
סרוגים

האם התכוונתם ל... "סרוגים" – כינוי למגזר הדתיים לאומיים המתייחס לכיפות הסרוגות שחובשים הגברים; המגזר מאופיין בשמירת ההלכה היהודית ובאידאולוגיה ציונית ("ציונות דתית") סרוגים (אתר אינטרנט) – אתר חדשותי לציבור הדתי-לאומי הפועל משנת 2010 סרוגים (סדרת טלוויזיה) – סדרת טלוויזיה העוסקת במתרחש ב"ביצה הירושלמית", המורכבת דמוגרפית מרווקים ורווקות דתיים-לאומיים, שודרה בשנים 2008–2012
נוול

נוול (ברוסית: Не́вель) היא עיירה ומרכז מנהלי של אחד האזורים במחוז פסקוב ברוסיה. העיירה נמצאת לחופי אגם נוול, כ-240 קילומטרים מדרום-מזרח לפסקוב, ובמפגש מסילות הברזל בין סנקט פטרבורג לנובוסוקולניקי (Novosokolniki) ובין וליקייה לוקי (Velikiye Luki) ופולאצק. מדרום לנוול עוברות שתי מסילות הרכבת בבלארוס. כלכלתה של העיר מבוססת על תוצרת מזון, טקסטיל, נעליים ועץ. בעיר מספר אתרי מורשת היסטורית ותרבותית, בהם כנסיית השילוש הקדוש שנבנתה בשנות ה-50 של המאה ה-19, מוזיאון היסטורי, ובית קברות צבאי ממלחמת העולם השנייה. נוול מוזכרת לראשונה בצוואתו של איוואן הרביעי במאה ה-16, בתור אחת הערים שייסד בתקופת שלטונו. בתום מלחמת ליבוניה, במאה ה-16, נמסרה העיר לאיחוד הפולני-ליטאי. לאחר חלוקת פולין הראשונה, ב-1772, הושבה העיר לשלטון רוסיה. בשנת 1927 נוסד מחוז נוול, והעיר נוול נקבעה כמרכזו. ב-16 ביולי 1941 נכבשה נוול על ידי הצבא הגרמני במהלך מבצע ברברוסה. ב-6 באוקטובר 1943 שוחררה נוול על ידי הצבא האדום. נוול הייתה מרכז חסידי חשוב, היהודים היו משוייכים ברובם לחסידות חב"ד. לאחר המהפכה הבולשביקית חיו בעיר כ-6,000 יהודים, אך כמחציתם היגרו מהעיר לפני מלחמת העולם השנייה, ומבין היתר ברחו הרוב מזרחה עם פלישת הגרמנים ביוני 1941. באוגוסט 1941 הוקם גטו בעיר, ובו 1,000-800 יהודים מהמקום ופליטים מהסביבה. בספטמבר 1941 חוסל הגטו. היהודים שחיו בו נשלחו לחפור בורות מחוץ לעיר, ולאחר מכן נורו למוות בבורות אלה. מדיה וקבצים בנושא נוול בוויקישיתוף אתר האינטרנט הרשמי של נוול ספר יזכור לקהילת נוול, בספריית העיר ניו יורק נוול (Nevel), באנציקלופדיה של הגטאות, באתר יד ושם נוול במיזם "הסיפורים שלא סופרו - אתרי רצח יהודים בשטחי ברית המועצות הכבושים", באתר "יד ושם" (באנגלית) "נוול", באתר JewishGen (באנגלית) אלכסנדר קרוגלוב (רו') ומרטין דין, נוול, אנציקלופדיה של המחנות והגטאות (כרך II, חלק B, עמ' 1808–1809), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) נבל (רוסיה), דף שער בספרייה הלאומית ערך זה הוא קצרמר בנושא יישובים ברוסיה. אתם מוזמנים לתרום לוויקיפדיה ולהרחיב אותו.
ולרי מייסקי

ולרי מייסקי (22 בפברואר 1942 – 2 ביוני 1981), היה נגן צ'מבלו ונגן עוגב ישראלי. נולד בריגה, לטביה. בתחילה למד לנגן בכינור, אך לאחר מכן פנה אל הפסנתר, הצ'מבלו והעוגב. בנוסף, למד מוזיקולוגיה. בשנת 1960 החל ללמוד בקונסרבטוריון של לנינגרד וסיים לימודי דוקטורט. תהילתו כנגן עוגב וצ'מבלו מבריק החלה והביאה אותו לביצוע קונצרטים רבים בערי ברית המועצות כמוסקבה, לנינגרד, ריגה, וילנה, נובוסיבירסק ורבות אחרות. בשנת 1973 עלה לישראל עם אשתו מרינה ובתו, דינה. בתו השנייה, נירה-ארין, נולדה בישראל. לאחר עלייתו לארץ החל לעבוד עם מוזיקאים ותזמורות מובילים: פנחס צוקרמן, זובין מהטה, גארי ברתיני, מנדי רודן, רודולף ברשאי, התזמורת הפילהרמונית הישראלית ואחרים. קשרים אלה שיצר הובילו לקריירה משגשגת במערב אירופה, והוא הוזמן לפסטיבלים למוזיקה כגון: פסטיבל באך בלונדון ובאוקספורד, פסטיבל עוגב בטרוויזו, פסטיבל-רובנס, אנטוורפן וימי העוגב בדיסלדורף. בשנת 1974 ייסד בישראל את "אגודת באך הישראלית" שערכה שני קונצרטים בחודש בהצלחה רבה. בקונצרטים אלה שולבו הרצאותיו ונוגנו בהם יצירות רבות של באך לעוגב. החל בשנת 1977 מייסקי היה עסוק מאוד בקונצרטים רבים ברחבי העולם. בקונצרטים אלה ניגן בעוגבים מהידועים ביותר, למשל בקתדרלות באולם ובפרייבורג שבגרמניה, בקינגס קולג' בקיימברידג', אנגליה, בקתדרלת לינץ, אוסטריה, בקתדרלת נוטרדאם בפריז, צרפת, ועוד. בקיץ 1980 הוזמן לעבוד באקדמיית הקיץ של שטוטגרט עם המנצח הנודע הלמוט רילינג. קשר זה הניב פרויקטים רבים של המוזיקה של באך שבוצעה באירופה. בשנותיו האחרונות הרבה להקליט ולהופיע בקונצרטים בשידורי רדיו וטלוויזיה. הקלטותיו קיימות כיום בתקליטורים ובארכיון קול המוסיקה. ב-2 ביוני 1981 נהרג מייסקי בתאונת דרכים במהלך סיבוב קונצרטים בגרמניה, והובא לקבורה בבית העלמין הדרום. היה נשוי למרינה ולהם שתי בנות. אחיו של ולרי מייסקי הוא הצ'לן הבינלאומי הנודע מישה מייסקי אשר במשפחתו מספר מוזיקאים. אחותו הבכורה, לינה יעקבסון מאיסקי, (1938-2014) הייתה נגנית פסנתר ומלווה מקצועית, ובערוב ימיה ניהלה מוזיקלית את תיאטרון "השחר" של יוצאי אוקראינה בישראל. בתו הבכורה, דינה מאיסקי (1970-2024) הייתה כותבת. בתו הצעירה, ארין-נירה מייסקי, היא נגנית עוגב ופסנתר, ובין השאר משמשת כנגנית העוגב של כנסיית עמנואל ביפו. ולרי מייסקי, באתר Discogs (באנגלית) Valery Maisky, באתר oocities.org (באנגלית) An Organist’s Life in Israel, באתר Orgam Focus (באנגלית) F.Liszt ‘Ave Maria’ Valery Maisky Freiburg Münster 1981, סרטון בערוץ "Arin Maisky", באתר יוטיוב (אורך: 05:42) הקבר של ולרי מייסקי בבית העלמין הדרום, באתר BillionGraves
מוסכמת סימן (פיזיקה)

בפיזיקה, מוסכמת סימן היא בחירה שרירותית בין סימן פלוס ומינוס של גדלים פיזיקליים. בחירה שכזו נתונה רק כאשר שתי התצורות שקולות מבחינת משמעותן - כלומר ניתן לתאר אותה מערכת פיזיקלית בדיוק, באמצעות שני הסימנים ובלבד שהבחירה תהא עקבית. מאחר שהבחירה במוסכמה נתונה בידי המשתמש, מחברים שונים עשויים לעשות שימוש בסימן שונה להתייחסות לאותן מערכות או נושאים. מחלוקות הנוגעות למוסכמות סימן הן לעיתים מקור לבלבול, ואי הבנה, ועשויות אף להוביל לטעויות בעבודות מדעיות. לכן מקובל להקדים ולהצהיר מפורשות על מוסכמת הסימן בה משתמשים. באופן כללי, מוסכמת סימן היא מקרה מיוחד של בחירת מערכת קואורדינטות עבור ממד אחד. המושג מוסכמת סימן משמש לעיתים במובן רחב יותר, המתייחס גם לגורמים של i ושל 2π, ולא רק לבחירת סימן פלוס ומינוס. במרחב-זמן של תורת היחסות, חותמת (סיגנטורה) המטריקה עשויה להיות (- - - +) או (+ + + -). מוסכמה דומה משמשת בתאוריות יחסותיות ממדים גבוהים יותר. לחותמת שמות שונים: - - - +: מוסכמה דמוית-זמן מוסכמת פיזיקת חלקיקים מוסכמת החוף המערבי של ארצות הברית בעיקר מינוסים מוסכמת לנדאו-ליפשיץ − + + +: מוסכמה דמוית-מרחב מוסכמת היחסות הכללית מוסכמת החוף המזרחי של ארצות הברית בעיקר פלוסים מוסכמת פאולי החותמת + − − − תואמת את הטנזור המטרי הבא: ( 1 0 0 0 0 − 1 0 0 0 0 − 1 0 0 0 0 − 1 ) {\displaystyle {\begin{pmatrix}1&0&0&0\\0&-1&0&0\\0&0&-1&0\\0&0&0&-1\end{pmatrix}}} והחותמת − + + + תואמת את מטריצת הטנזור המטרי הזו: ( − 1 0 0 0 0 1 0 0 0 0 1 0 0 0 0 1 ) {\displaystyle {\begin{pmatrix}-1&0&0&0\\0&1&0&0\\0&0&1&0\\0&0&0&1\end{pmatrix}}} טנזור ריצ'י מוגדר כצמצום של טנזור העקמומיות של רימן. חלק מהמחברים משתמשים בצמצום R a b = R c a c b {\displaystyle R_{ab}\,=R^{c}{}_{acb}} , בעוד אחרים ב- R a b = − R c a b c {\displaystyle R_{ab}\,=-R^{c}{}_{abc}} . הודות לסימטרייה של טנזור רימן, הגדרות אלו נבדלות בסימן מינוס יחיד. למעשה, ההגדרה השנייה של טנזור ריצ'י היא R a b = R a c b c {\displaystyle R_{ab}\,={R_{acb}}^{c}} , כך שהסימן של טנזור ריצ'י אינו משתנה, דבר זה אפשרי שכן שתי המוסכמות מתייחסות לסימן של טנזור רימן. ההגדרה השנייה פשוט מקזזת את הסימן, ומתאימה לעבודה עם ההגדרה השנייה של טנזור רימן. בהתייחס לבחירת סימן חץ הזמן במערכות ייחוס ושל זמן עצמי, מקובל להשתמש ב- + לעתיד וב- - לעבר. בחירת הסימן של ± {\displaystyle \pm } במשוואת דיראק הסימן של מטען חשמלי, טנזור השדה האלקטרומגנטי, F a b {\displaystyle \,F_{ab}} , בתורת הכיול ובאלקטרודינמיקה הקלאסית. סימן התלות בזמן עבור גל שתדירותו חיובית (למשל במשוואת הגל האלקטרומגנטי). e − i ω t {\displaystyle \,e^{-i\omega t}} (המשמש בעיקר פיזיקאים) e + j ω t {\displaystyle \,e^{+j\omega t}} (המשמש בעיקר מהנדסים) סימן החלק המדומה של המקדם הדיאלקטרי (זה מוכתב למעשה על ידי בחירת הסימן עבור התלות בזמן). סימני המרחקים ורדיוס העקמומיות של משטחים אופטיים בתחום האופטיקה. סימן העבודה בחוק הראשון של התרמודינמיקה אוריינטציה (אלגברה ליניארית) Charles Misner; Kip S Thorne & John Archibald Wheeler (1973). Gravitation. San Francisco: W. H. Freeman. p. cover. ISBN 0-7167-0344-0.{{cite book}}: תחזוקה - ציטוט: multiple names: authors list (link)
ג'נג'ש

ג'נג'ש (בהונגרית: Gyöngyös, ביידיש: גאָנדיש או דינדיש, בקרואטית: Đunđuš) היא עיר במחוז הווש בהונגריה, כ-80 ק"מ ממזרח לבודפשט, לרגלי ההרים שאר-הג' (Sár-hegy) ומאטרה (Mátra). שם העיר פירושו "עשוי מפנינים", והוא נובע מהמילה ההונגרית "gyöngy", שפירושה "פנינה". לפי גרסה אחרת, שם העיר נובע מהמילה ההונגרית לדבקון, "fagyöngy". בשנת 1917 פרצה בעיר שרפה גדולה, בה נפגעו מבני אר נובו ובארוק רבים שהיו סביב הכיכר המרכזית, בניינים רבים שהשתייכו לקהילה היהודית, וכן מבני מגורים רבים. כתוצאה מהשרפה איבדו כ-8,000 איש את בתיהם. מבני האר נובו והבארוק שוקמו מאז. בעיר מפעלי מזון, בהם מפעלי תוצרת חלב ומפעלי נקניק, וכן יקבים רבים. ביקבים אלה נדרכים ענבים הגדלים על מדרונות הרי שאר-הג' הסמוכים. בעיר מספר אתרים תיירותיים, בהם בית אצולה מקומי שהשתייך למשפחת אורז'י (Orczy), כנסיית ברנרד הקדוש וכנסיית ברתולומאוס הקדוש. גאבור וונה, מייסד מפלגת יוביק ההונגרית, הוא יליד העיר. ב-1941 היו בעיר כאלפיים יהודים, רובם סוחרים ובעלי מלאכה. הם השתייכו לקהילה הנאולוגית ולקהילה האורתודוקסית.אשר אנשל יונגרייז ואחרי מותו עמרם יונגרייז שימוש כרבני העיר. בשנת 1942 נחקקו חוקים אנטי יהודיים במחוז, שתוקפם חל על יהודי העיר. עם כיבוש הונגריה בידי הצבא הגרמני, במרס 1944 (מבצע מרגרטה), היו בעיר כ-1,800 יהודים, רובם נאולוגים. במאי 1944 הוקם גטו והיהודים נכלאו בו. ביוני 1944 הצליח הקצין ההונגרי קלמן הורבט (Horváth Kálmán) להוציא בין 200 ל-300 מהיהודים שהיו בגטו ובכך הציל את חייהם. יד ושם הכיר בו כחסיד אומות העולם. מספר ימים לאחר מכן נשלחו יתר יהודי הגטו לאושוויץ ונרצחו. ליפוט קלוג (1854 – 1945) היה מתמטיקאי, יהודי-הונגרי, פרופסור באוניברסיטה נספה בשואה. דז'ה קליין (1874 –?) היה רב ותאולוג הונגרי. יאנוש גראי (1913 – 1945) היה משורר, סופר, עיתונאי יהודי-הונגרי שניספה בשואה. לאיוש באלינט במקור אוסטרייכר (1869 – 1926) היה עיתונאי, עורך, עורך דין יהודי-הונגרי. ג'רג' באלינט במקור בראון (1919 – 2020) היה אגרונום, מהנדס גננות וחקלאות יהודי-הונגרי. לאסלו פולגאר (1946) מורה, מאמן שחמט יהודי-הונגרי. אביהן של בנות פולגאר השחמטאיות. יעקב זילברפלד (1878 – אושוויץ, 24 ביוני? 1944) היה רב, הרב הראשי של בקשצ'בה. יונה ברון (1845 – 1911) היה רופא יהודי-הונגרי, פרופסור. פרנץ דומאן (1899 – 1939) היה אדריכל יהודי-הונגרי-בריטי. ליפוט ארדאי במקור ארבר (1861 – 1943) היה מנהל בית ספר יהודי-הונגרי. שאנדור פרי במקור פוקס (1895 – 1986) היה עורך דין יהודי-הונגרי דוקטור למדע המדינה. קארוי גונדה במקור גולדשטיין (1889 – 1969) היה אדריכל יהודי-הונגרי בשאנגחאי בסין. זיטה גורדון במקור גריסנר (1911 – 2006) הייתה שחקנית יהודייה-הונגרייה. יוז'ף גלאטר (1880 – 1934) היה נהג קטר יהודי-הונגרי, סוציאל-דמוקרטי, לימים קומוניסט. שוֹמה וישונטאי במקור שלמה ויינברגר (1854 – 1925) היה דוקטור למשפטים, עורך דין. פולין סאנוק, פולין פנקס הקהילות הונגריה, עמוד 236–238 ג'ונג'וש (דיאנדיאש), בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 98–99. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944) מדיה וקבצים בנושא ג'נג'ש בוויקישיתוף אתר האינטרנט הרשמי של ג'נג'ש ג'נג'ש (Gyöngyös), באנציקלופדיה של הגטאות, באתר יד ושם "ג'נג'ש", באתר JewishGen (באנגלית) על פעילות ההצלה של הורבט, באתר יד ושם (באנגלית) קהילת דיונדיוש, באתר "אנו – מוזיאון העם היהודי" ג'ונג'וש (הונגריה), דף שער בספרייה הלאומית יהודי ג'נג'ש בשואה. יד ושם
גומבין

המונח "גמבין" מפנה לכאן. לערך העוסק בגומבינן (בפולנית: גמבין), ראו גוסב (עיר). גומבין (בפולנית: Gąbin; ביידיש: גאמבין) היא עיר במחוז פלוצק בפרובינציית מזוביה בפולין. העיר נוסדה במאה ה-13 ועד שנת 1437 כבר קיבלה זכויות עיר. בקרבת העיר שכנה אנטנת הרדיו של ורשה עד קריסתה ב-1991. עקב חששות מהשפעותיה של קרינת הרדיו עזבו חקלאים רבים את אזור האנטנה ועברו לגור במרכז גומבין. לאחר קריסת הקומוניזם חוותה העיר התחדשות תרבותית וכלכלית. בעיר פועל בית ספר חקלאי ובו מעל 1,000 תלמידים. בית הספר שימש בית למתנדבי חיל השלום האמריקאי והוא מקדם חילופי משלחות עם גרמניה, רוסיה ומדינות נוספות. במאה ה-16 פרסם המלך זיגמונט השלישי ואזה צווים המגבילים את זכויות המסחר של היהודים בעיר, ומכפיפים אותן לשעות התפילה בכנסייה הקתולית בעיר. המלך סטפאן באטורי הגביל גם הוא את זכויות המסחר של היהודים בעיר. במאות הבאות הוגבלו מגוריהם של היהודים לחלק אחד בעיר. בעיר פעל אחד מחשובי פוסקי ההלכה האחרונים, רבי אברהם אבלי הלוי גומבינר, מחבר הספר "מגן אברהם" על שולחן ערוך אורח חיים. מהמאה ה-19 היוו היהודים בדרך כלל כמחצית מאוכלוסיית העיר. לאחר מלחמת העולם הראשונה היו בעיר כ-2,500 יהודים מתוך כ-5,700 תושבים. הוורמכט כבש את גומבין בספטמבר 1939. זמן קצר לאחר הכיבוד נשרף בית הכנסת בגומבין שפעל משנת 1710. בתחילת 1940 הוקם בעיר גטו, ובו נכלאו כ-2,100 יהודים, מיעוטם פליטים. כ-200 מהם גורשו למחנות עבודה ולאושוויץ. במאי 1942 חוסל הגטו. כמה מאות מתושביו נרצחו בירי, או שולחו למחנה עבודה בקונין, ויתר 1,800 תושבי הגטו נשלחו למחנה ההשמדה חלמנו ונרצחו. הרב אברהם אבלי הלוי גומבינר סופרת היידיש רייזל ז'יכלינסקי (Rajzel Żychlińsky) היא ילידת גומבין. בית הקברות היהודי בגומבין מדיה וקבצים בנושא גומבין בוויקישיתוף אתר האינטרנט הרשמי של גומבין ספר יזכור לקהילת גומבין, בספריית העיר ניו יורק גומבין (Gąbin), באנציקלופדיה של הגטאות, באתר יד ושם גומבין באתר מרכז מורשת יהדות פולין "גומבין", באתר JewishGen (באנגלית) "גומבין", באתר השטעטל הווירטואלי אנה ז'ולקובסקה, גומבין, אנציקלופדיה של המחנות והגטאות (כרך II, חלק A, עמ' 52–54), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) גומבין (פולין), דף שער בספרייה הלאומית ערך זה הוא קצרמר בנושא יישובים בפולין. אתם מוזמנים לתרום לוויקיפדיה ולהרחיב אותו.
המשמר האירי

המשמר האירי (באנגלית: Irish Guards) הוא רגימנט משמר הרביעי בסדר בכירותו מבין חמשת הרגימנטים של משמר הרגלים, כחלק מדיוויזיית המשמר בצבא הבריטי. הרגימנט מייצג את אירלנד מבין חמשת רגימנטי המשמר, מתוך כוונה לכלול רגימנט משמר לכל אחת מאומות הבית. רגימנט המשמר כולל את הגדוד הראשון המשרת תחת פיקוד חטיבת הסיוע הביטחוני ה-11, בנוסף לפלוגה 9 ופלוגה 12 המשמשות למשימות ייצוגיות. רגימנט המשמר האירי נוסד בשנת 1900, כדי להכיר בתרומת לוחמים אירים לצבא הבריטי במהלך מלחמת הבורים. הגדוד הראשון של המשמר היה מהיחידות הראשונות שנשלחו לחזית המערבית עם תחילת מלחמת העולם הראשונה, שם נלחמה במהלך כל המלחמה כאשר בהמשך הוקמו גדודים נוספים למשמר. במהלך שנות המלחמה היו יחידות הרגימנט מעורבות בחלק מהקרבות הקשים ביותר בחזית המערבית בהם הקרב על הסום (1916), קרב פשנדל וקרב קמברה (1917). לאורך המלחמה איבד הרגימנט מעל ל-2,300 חיילים וקצינים (בהם גם ג'ון בנו של רודיארד קיפלינג) והוענקו לחייליו 406 מדליות בסך הכל, כולל ארבעה צלבי ויקטוריה. לאחר המלחמה הוצב הרגימנט במספר מוקדים ברחבי העולם בהם טורקיה, גיברלטר, מצרים ופלשתינה. במהלך מלחמת העולם השנייה, לחמו גדודי המשמר ברחבי החזית המערבית וצפון אפריקה, כולל המערכה על צרפת ועל ארצות השפלה, המערכה בצפון אפריקה והפלישה לנורמנדי. בתקופה שלאחר המלחמה, הוצב הרגימנט בגרמניה המערבית כחלק מארמיית הריין הבריטית, ובשנות ה-70 הוא הוצב כחיל מצב בהונג קונג. בשנים האחרונות, שירת המשמר האירי במלחמות יוגוסלביה, מלחמת אפגניסטן ומלחמת עיראק. חיילי המשמר גם עסקו באבטחת אירועי אולימפיאדת לונדון (2012). המפקד הייצוגי הנוכחי של המשמר הוא ויליאם, נסיך ויילס אשר נוהג להופיע באירועים מלכותיים ורשמיים כשהוא לובש את מדי הרגימנט. בספטמבר 2022, פלוגה 12 הוקמה מחדש והצטרפה לפלוגה 9 כחלק מהפלוגות הייצוגיות של משמר המלוכה. פלוגה 12 מתבססת על המורשת של הגדוד השני שנסגר 75 שנים לפני כן בסוף מלחמת העולם השנייה. מדים יצוגיים: במדי היצוג של הרגימנט, כפתורי מעיל המדים מסודרים בקבוצות של ארבעה (משום שהגדוד הוא הרביעי בבכירותו). סמל הצווארון הוא סמל הרגימנט (סמל התלתן אשר סביבו מוטו המשמר, המוצג בתוך כוכב) סמל זה נענד גם על הכותפות בקצוות הכתפיים. נוצת מצנפת: נוצת המצנפת נענדת מצד ימין של כובע הברסקין והיא מורכבת מפלומה בצבע כחול. תוארי קרב: לרגימנט ישנם 56 תוארי קרב: 33 ממלחמת העולם הראשונה, 21 ממלחמת העולם השנייה ושניים עבור מלחמת עיראק (2003). תוארי הקרב מופיעים על דגל הרגימנט ועל התופים של תזמורת הרגימנט, בדומה ליחידות אחרות בצבא הבריטי. קמע: לרגימנט ישנו כלב מסוג וולפהאונד אירי המשמש קמע. בדומה לחיות נוספות המשמשות קמעות ביחידות הצבא הבריטי, כלב זה נחשב חייל לכל דבר, הוא נושא דרגה ואף מקבל עיטורים. הכלב הנוכחי של המשמר נקרא דומנול (Domhnall). מדיה וקבצים בנושא המשמר האירי בוויקישיתוף עמוד המשמר באתר משרד הביטחון הבריטי. (באנגלית). אודות הרגימנט באתר 1914–1918. (באנגלית). אנגליה, סקוטלנד, ויילס וצפון אירלנד. לכל מדינה ישנה נוכחות במשמר הרגלים, מלבד אנגליה שיש לה שני רגימנטים אשר מגייסים חיילים ממחוזותיה. ויילס הייתה האחרונה שקיבלה רגימנט משמר זאת בשנת 1915.
ישראל במשחקים הפאראלימפיים ארנהם (1980)

משלחת ישראל למשחקים הפאראלימפיים ארנהם (1980) כללה כ-75 ספורטאים שהתחרו ב-9 ענפי ספורט. האולימפיאדה נערכה במרכז הספורט הלאומי פפנדאל בארנהם. ליוו את המשלחת יושב ראש ההתאחדות הישראלית לספורט נכים וראש אגף השיקום במשרד הביטחון אריה פינק, מנהל המשלחת יוסף לוטנברג, רכז מקצועי ראובן הלר, שני רופאים והמאמנים שמעון שלח, אליהו רבינא, מרים לוי, שמואל זיידל (כדור שער), אלחנן טלמור, מרגלית זוננפלד, אפרים דביר ואוטו פפרבאום. טקס הפתיחה של האולימפיאדה נערך בנוכחות הנסיכה מרגריט. הישראלית עדנה מדליה כיהנה באולימפיאדה כחברה בוועדת הערעורים של המשחקים. במהלך השהות במשחקים נבחרו אריה פינק לסגן נשיא הפדרציה הבינלאומית לספורט נכים, ד"ר אורי נבחר לוועדה הרפואית הבינלאומית והמאמן ראובן הלר נבחר ליו"ר הוועדה לחוקה ושיפוט בכדורסל כיסאות גלגלים. ספורטאים נוספים שהתחרו במסגרת הנבחרות השונות: עמוס באבא, אלי שילו. משה ברבלט יקותיאל גרשוני אהרון דנציגר צבי הופמן דוד יעקובוביץ' מרדכי לוי יששכר נבון יהוא עדני ניצן עצמון רפאל פלח ראובן פרח צבי קרטיס צבי קרש צפורה רובין שלום דלוגץ' שמואל חיימוביץ' אברהם שטרויך מתי אנג'ל מיכל אסקפה חיים אשכנזי יוסף שרב יגאל תם אלי אונגר משה ברבלט אהרון דנציגר חגי זמיר ניצן עצמון יגאל פזי רוני פרדקין אליעזר קלינה צבי קרש משה וייס אורי כהן מרדכי לוי רפאל פלח ראובן פרח זהר שרון ששון אהרוני רחל טסה חמדה לוי איילה מלחן מרגלית פרץ נבחרת הנשים: איילה מלחן כץ, חמדה לוי, רחל טסה ומרגלית פרץ בן עמי גפני עופר צור יורם קיכל יוסף שרב יגאל תם אסף אגמון רון בולוטין אורי ברגמן אלי ברמן יוסף ונגר אריה סונזנביץ' שלמה פינטו ברוך פרצמן